Seebuck

Dè **Seebuck** isch èn  hochè Buckel vom Fèldbärg-Massyv un isch, noch em Baldeweger Buck, dè dritthögschte Bärg im Schwarzwald. Er lyt wiè s Fèldbärg-Massyv im Zèntrum vo Südbaddè un im südweschtlichè Eggè vo Baddè-Württèbärg (Dütschland).

## Geography
Dè baumfreye Gipfel vom Seebuck lyt im Hochschwarzwald 1,7 Kilometer südöschtlich vom Fèldbärg-Hauptgipfel (wo au dè *Högschte* heissè duèt), beidi sin durch è flachi Muldè (*Grüble* odder *Fèldbärgsattel*) vonènand drènnt; d Schartèhöchi bedrait lediglich 29 m.

Diè steil abbè keièndi Nordoschtsitè vom Seebuck isch Deil von èrè Karwand vom Fèldseechessel. Am Fuß vo dè Wand lyt dè Fèldsee, wo von è baar Quèllbächle a dè Oschtflankè vom Seebuck hèr gschpisè wörd, abber nu ein Abfluss, dè *Seebach*, hèt. Dè Seebach entwässerèt s Fèldbärg-Massyv bis in Titisee iè, un gòt nõch èm Titisee als *Guètach* un zämmè mit dè Haslach spôter als Wuètè bis in Hochrhy abbè. Diè gschwendèti Südoschtsitè vom Bärg wörd als Winterschportgebièt bruucht un ghört nit zum umgäbbendè Nadurschutzgebièt Fèldbärg. In Volängerung zum Winterschportgebièt lyt am Fuèß vom Seebuck s Dorf *Fèldbärg*, è baar Meter unnè draa isch Passhöchi vom Fèldbärg. Am Südfuèß vom Seebuck, è bitzeli unterhalb vo dè Passhöchi, lyt d Quällè vo dè Menzèschwander Alb. D Oschtsitè vom Seebuck zeigt sich vom Seebachdal un dõdemit vom Titisee als Èrschts, wè-mò vo Titisee-Neuschtadt dehèr chunnt, un wörd deshalb öfter als *Gsicht* vom Fèldbärg-Massyv wòòr gnõ. Am Fuèß vo dè Seebuck-Weschthaaldè gòt d Fèldbärg-Passschtrõß i s *Fahler Loch* abbè un denn witer uff Todtnau im Obberè Wisèdal. D Nordhaaldè vom Seebuck ordnet sich ganz im Högschtè unter.

## Tourismus
### Fèldbärgturm
Uff èm Seebuck lyt dè *Fèldbärgturm*, èn ehemòligè Funkturm, wo als Uussichtsturm diènt un sit 2013 è Schinkèmuseum behèrbärgè duèt. I dè Summermonät cha im högschtglegènè Trauzimmer vo Baddè-Württèbärg im 11. Stock vom Turm ghürõtet wörrè.

### Summer
Dè Bärg isch è belièbts Zyl für Uusflügler. Dè Parkblatz bzw. s Parkhuus am Fuèß vom Seebuck isch Uusgangspungt für zaalrychi Wanderungè uff diè Bärgruggè (Richtung Fèldbärg, Stübbèwasè un Notschrei, uff dè Dote Maa un uff s Herzogèhorn odder gu Hinterzartè), wo i dè Nôchi ligèd bzw. i diè aagränzendè Täler (Menzèschwander Dal, Wisèdal, St. Willelmer Dal, Zaschtler Dal). Dè "Felsèwäg", wo am Steilhang vom Gipfelberych zum Fèldsee abbè gòt, isch nu für drittsicheri Wanderer mit feschtem Schuèwärch geignèt, biètet abber è abwechslungsrychi Wègfüürung un Uusbligg uff dè Fèldsee, wo i dè Dǜèfi unnè lyt.

### Winterschport
Näbbè Wanderwäg, Radwäg un Schneeschuèroutè biètet er èn Huufè Winterschportmöglichkeitè. Uff èm Seebuck git s diversi Schiipischtè mit unterschydlichè Schwirigkeitsgraad für Aafänger un Fortgschritteni. Füüf Lift erleichterèd dè Uffschtyg. Im Einzelnè sin sèll –&nbsp;vom Parkblatz uus gsää&nbsp;– vo rächts nõch links: èn ältèrè Zweier-Sessellift (am Waldrand am nordöschtlichè Ènd vo dè Pischtè), èn modernè Sechser-Sessellift mit Wètterschutz un èn Dellerschlepplift. Sit èm Winter 2005/2006 chönnèd Pischtèfaarer übber è hölzerni Skibrugg uff d Pischtè südlich vo dè Passschtrõß B&nbsp;317 wechslè, ooni s Winterschportgräät abzschnallè un d Passschtrõß z Fuèß übberquerè z müèsè. Èn wittèrè Sechser-Sessellift mit Abdegghuubè, d Zeigerbaan, schafft sit Dezembèr 2015 è diräkti Liftvobindung zwǜschè Grafèmatt un Seebuck un ersetzt dè Zeigerschlepplift. Bi uusreichender Schneehöchi wörd èn Funpark ygrichtet, wo vor allem Snowboarder akrobatischi Sprüng üèbè chönnèd. Dört hèn vom 17. bis 19. März 2006 diè Dütschè Snowboard-Meischterschaftè stattgfundé.

Dè 6er-Sessellift wörd im Summer mit Kabinè uusgrüschtet, wo 8 Lüt iè gön. I dè Talschtation vo dè Baan git s näbbè Garagè für Pischtèraupè un Motoorschlittè, dè technischè Yrichtungè un Sanidäraalaagè au Kassè, èn Schiservice un è Sanidätsruum vo dè Bärgwacht Schwarzwald. Unterhalb vom aaltè Fèrnseedurm unterhaaltèt d Bärgwacht Fryburg d *Bärgrettungswache Fèldbärg-Seebuck*. Diè högscht Bärgrettungswache vo Baddè-Württèbärg isch a Wuchèèndè un Fyrtig toujours bsetzt un isch für dè Bärgrettungsdiènscht am Seebuck un im Fèldbärggebièt zuèschtändig.

Am Fuèß vom Seebuck, gegèübber vom großè Hotelkomplèx *[[Feldberger Hof|Fèldbärger Hof]]*, git s sit 2006 d „Freestyle-Rundi Fèldbärg“, è 1,7&nbsp;km langi Loipè (klassisch un Skating, lycht). Durch d Südflankè vom Seebuck volauft au d Vobindungsloipè vom Fèldbärger Hof zué dè Todtnauer Hüttè un zuè dè Stübèwasèschpur (Deil vom Fèrnschiwanderwäg Schonach–Belchè, klassisch un Skating, schwèr).

Am 9. Dezembèr 2015 isch am südöschtlichè Fuèß vom Seebuck è Parkhuus mit 1200 Blätz ygweyt worrè. Sèll isch mit 1300 Meter s högschtglègeni Parkhuus z Dütschland. Dè Bau von èm Parkhuus isch umschtrittè gsi; im Johr 2006 hèt d Bevölkerung vo dè Gmeind Feldbärg in èm Bürgerentscheid dèfür gschtimmt. Schu im Johr 2010 isch am Seebuck è knappi halbi Million in Schneekanonè inveschtyrt worrè, im Hèrbscht 2014 hèt dè Fèldbärger Gmeindrõt zuèdèm èn Uffdraag übber Geländemodelyrungsmaßnaamè für 125.000 EUR vogää, um Furchè, Dällè un Kantè vo aaltè Quèrwäg, Wasserleitungè sowiè füchti Stellè vo aaltè Drainagè am Seebuck wèg machè z lõ, un dõdemit s Beschneiè sowiè s Präpòryrè vo dè Pischtè zuèkümpftig z erlychtèrè.

Zämmèfassend wörd klar, dass a dè Seebuckhaaldè diè ganz Infraschtruktur für dè Tourismus am Fèldbärgmassyv aaglait worrè isch, wôrend diè beidè höcherè Büggel, dè Högschte un dè *Baldèwäger Buck* als Naturschönheitè (vom Sendemascht uff èm Högschtè èmòl abgsää) glänzèd.

## Kultur

Im Gipfelberych vom Seebuck am Rand vom Fèldseechessel isch è Bismarckdenkmòl us Bruchschtei baut worrè. Am Bismarckdenkmòl isch è Bildnismedaillon aabrocht. S Denkmòl isch zwǜschè 1895 un 1896 vom Fridolin Diètsche gschaffè worrè. Gossè worrè isch s Relièf vom Wilhelm Pelargus z Stuègètt, diè èrscht Skizzè stammt vom Karlsruèr Professor Karl Gagel (1861–1916). Zuè dè Yweyung am 4. Oktobèr 1896 hèt s Komitee für s Uffschtellè vom Denkmòl im Otto vo Bismarck è Telegramm gschickt. Sini Antwort isch i dè Fryburger Ziting abdruggt worrè:

Diè Feierlichkeitè sèlber sin mit èm Feschtbankett am Vorõbèd sowiè nèm offizièllè Feschtèssè am Daag vo dè Eröffnung zelebryrt. Um dè Aaschturm an Feschtgäscht z begegnè, hèt uff dè Höllèdalbaan èn Sonderzug vo Fryburg nõch Titisee vokeert.

Ab Septembèr 2009 isch s Denkmòl sanyrt worrè, nõchdèmm sèll zletscht elf Johr dèvor schu mòl gmacht worrè isch.

Am Rand vom großè Parkblatz am Fuèß vom Seebuck (bim Fèldbärger Hof) isch è Naturschutzzèntrum für dè Südschwarzwald baut worrè, s *Natur-Huus*. È bitzeli unnè draa lyt obberhalb vo dè Passschtrõß diè högschtglègèni Kirchè vo Dütschland: Diè katholischi Pfarrkirchè *Verklärung Christi*.

## Weblingg

* Fèldbärgturm mit Schinkèmuseum uf feldbergbahn.de

## Einzelnõchwys